recursal/SuperWikiNEXT-32B huggingface dataset:
**Arlandarånet** er vanlig betegnelse på et ran av en verditransport på Arlanda lufthavn den 12. juli 2002 da 44 millioner svenske kroner ble stjålet fra et SAS-fly. Ingen ble dømt for ranet og pengene har aldri kommet til rette, men hovedtrekk ved Sveriges til nå største ran (2012) er stort sett kjent. Grunnet uenighet om utbyttet ble en mann myrdet etter ranet og fire mann ble dømt til livstidsstraff i Finland for mordet.

Ranet
-----

I 2001 ble en kriminell gruppering i Stockholm fra en ansatt flyplassen kjent med at det regelmessig ble fraktet store verdier med fly fra London til Arlanda lufthavn. Gjenglederen Rafael Martinez etablerte en gruppe og grundige forberedelser ble gjort for å være klar til å rane neste fly med verdisending. Ransgruppen gjorde flere rekognoseringsturer til flyplassen og gjorde seg kjent med fluktveier.

Da SAS-flyet fra London landet og takset inn var ranerne klar og overmannet vekterne som var kommet for å motta verditransporten. Den ene bilen med vektere forsøkte å følge etter ranerne, men ble beskutt og motoren stoppet. Ransbilen ble så satt i brann og på tross av at politiet ble varslet kom ranerne seg unna med rundt 44 millioner svenske kroner.

Deltagere
---------

I 2017, rett etter at ranet var juridisk foreldet, hevdet Leo Carmona at han var en av ransmennene. Carmona har aldri blitt dømt for ranet.

Referanser
----------

1. 1 2 3 4  «Arlandarånet: Den perfekta kuppen» Arkivert 1. desember 2012 hos Wayback Machine. artikkel i *Göteborgs-Posten*, 7. mars 2006, oppdatert 22. september 2009
2. ↑  Svensk hip hop-artist innrømmer dramatisk flyplassran - VG. Lest 21.august 2017

Eksterne lenker
---------------

* «Arlandarånet: Den perfekta kuppen», artikkel i *Göteborgs-Posten*, 7. mars 2006
* «Arlandarånet», program fra Sveriges radio, 7. november 2010

Portal: Sverige
**David Beecroft** (født 26. april 1955) er en amerikansk skuespiller kjent for sine mange TV-opptredener.

Han har spilt i både vanlige og tilbakevendende roller i flere TV-serier, deriblant i såpeoperaen *Falcon Crest* (Nick Agretti) i en sesong (1988–1989). Han har også hatt enkelte opptredener i seriene *Dr. Quinn, Medicine Woman* og *Melrose Place*. Han har også vært fast inventar i såpeoperaer som for eksempel *One Life to Live* som Trent Chapin (1985–1986) og i *All My Children* fra 1999 til 2001. Han spilte også seriemorderen i filmen *The Rain Killer* fra 1990.

Han ble utdannet ved WT White High School i Dallas i Texas i 1974. Hans bror er skuespilleren Gregory Beecroft, kjent for tre såpeoperaroller: Tony Reardon i *Guiding Light* (1981–1985); Brock Lombard i *As the World Turns* (1988–1989), og den kortvarige rollen som Duke Lavery i serien *General Hospital* (1989–1990).

Eksterne lenker
---------------

* (en) David Beecroft på Internet Movie Database Rediger på Wikidata

* (en) David Beecroft hos The Movie Database Rediger på Wikidata
Talbingo-demningen i Tumut-elva er 162 meter høy, og gir vann til Tumut-kraftverkene.
**Blowering vannkraftverk** er en vannkraftstasjon ved ***Blowering-demningen*** i New South Wales i det sørlige Australia. Den er en del av kraft- og irrigasjonsprosjektet Snowy Mountains Scheme, som leder vann fra Tumut River og Snowy River til elva Murray, og driver syv vannkraftverk. Vannet ledes med et fall på 800 meter, og vann fra 14 demninger ledes gjennom 145 km tunneler og 80 km akvadukter til de sju kraftverkene. Utbyggingsområdet sammenfaller i stor grad med Kosciuszko nasjonalpark.

Strømproduksjonen forsyner Canberra, New South Wales, og Victoria. Hele Snowy Mountains-prosjektet ble ferdigstilt i 1974 etter 25 års utbygging, organisert etter modell av Tennessee Valley Authority. 10 000 mennesker fra 30 land deltok i utbyggingsarbeidet. Etter økologiske granskinger fra 1998 ble vannmengden i Snowy River økt, etter at det ble klart at den nesten totale avledningen i tunneler til Murray-Darling-bassenget truet med å ødelegge økosystemer lenger nede i den nå uttørkede Snowy-elva. 

Kraftanleggene i Snowy River-utbyggingen omfatter:

* Guthega vannkraftverk (1954) – 2 turbiner, effekt 60 MW
* Tumut 1 vannkraftverk (1958) – 4 turbiner, effekt 330 MW
* Tumut 2 vannkraftverk (1961) – 4 turbiner, effekt 286 MW
* Blowering vannkraftverk (1967) – 1 generator, effekt 80 MW
* Murray 1 vannkraftverk (1967) – 10 turbiner, effekt 950 MW
* Murray 2 vannkraftverk (1969) – 4 turbiner, effekt 550 MW
* Tumut 3 vannkraftverk (1974) – 6 turbiner, effekt 1 500 MW

Utbyggingsprosjektet er det største ingeniørprosjektet i Australias historie.

Eksterne lenker
---------------

* Snowy Hydro - hjemmeside.
* Suatralian Bureau of Statistics – *The Snowy Mountains Hydro-Electric Scheme , 1986*.

|  |  |
| --- | --- |
| Oppslagsverk/autoritetsdata | GeoNames
 |
Vanlig Snellens tavle som brukes for testing av synsskarpheten.
En spaltelampe for undersøkelse av øyet.
En synsundersøkelse utføres av en autorisert optiker, vanligvis på et synsprøverom i en optometrisk praksis, på et sykehus eller ved en hjelpemiddelsentral. Ved henvisning på grunn av mistanke om sykdom eller skade og oppfølging av lignende forhold vil lege eller øyelege overta helseansvaret, men ordinære synsundersøkelser kan fortsatt gjøres av en optiker.

Ved en synsundersøkelse vil optikeren undersøke flere forhold ved pasientens øyne. En samtale med pasienten (anamnese) utføres for å avdekke eventuelle symptomer og problemer knyttet til pasientens syn. Spørsmål om pasientens generelle helse, sykdommer og medisinbruk er vanlig, samt spørsmål hvorvidt det er generelle helseproblemer og/eller øyesykdom (okulær patologi) i nær familie. Noen optikere kartlegger også pasientens arbeidssituasjon og fritidsaktiviteter.

Deretter testes øynenes funksjon. Man undersøker synsskarpheten (visus), pupillenes funksjon, øynenes bevegelse og øyeparets evne til å samarbeide (samsyn). Man foretar objektive og subjektive målinger for å kartlegge eventuelle brytningsfeil og hvilken korreksjon vedkommende trenger for å utnytte sitt syn optimalt (refraksjon).

Til slutt vil optikeren foreta en rekke tester for å undersøke pasientens øyehelse. De ulike testene som foretas baserer seg i stor grad på anamnesen foretatt og der hvor pasienten innehar en større risikofaktor enn gjennomsnittlig ved for eksempel familiær øyepatologi. En rutine linsekontroll vil være mindre omfattende enn synsundersøkelse på en ny pasient. Testene undersøker om det finnes tegn til skade, anomalier eller sykdom som for eksempel grønn stær (glaukom), samt kartlegge eventuelle aldersforandringer som for eksempel grå stær (katarakt). Ulike systemiske sykdommer som diabetes og høyt blodtrykk kan gi endringer i øyebunnen, da spesielt i de minste blodkarene (kapillærene), og optikeren ser etter tidlige tegn på slike endringer. Ved mistanke om medfødte anomalier, sykdom eller skade kan det være aktuelt med flere tester. 
De fleste optikere kan foreta målinger som undersøker en pasients fargesyn, synsfelt (perimetri), øyets indre trykk (intraokulært trykk), eller fremre segment som hornhinnetykkelse et cetera. Ved mistanke om sykdomsforhold henvises pasienten til øyelege eller fastlege. En optiker har ikke myndighet til å stille en diagnose på øyesykdom, dette er forbeholdt leger. Ved akutte forhold kan pasienten sendes direkte til legevakten eller sykehuset.

Til slutt vil optikeren komme med anbefalinger for optimal synskorreksjon. Det vil også gis informasjon knyttet til linser og/eller briller, eventuelt annen informasjon relevant for undersøkelsen.

|  |  |
| --- | --- |
| Oppslagsverk/autoritetsdata | Store medisinske leksikon
 |
**Søndre park** er et større grøntareale som ligger på Løkka i Hønefoss og nærmest deler dette området i to. Parken består av en sentral større vanndam med springvann, en friluftsscene og gangveier med sittebenker som omkranses av plener, blomsterbed og mer eller mindre sjeldne trær. Plassen foran scenen er hellelagt med skiferstein.

I 2015 ble det anlagt en treningspark (Tuftepark) øst for scenen.

Parken avgrenses naturlig mot øst av Storelva. I tilknytning til parken ligger også Hønefoss barnehage. Tilkomst går via Stangs gate og Anna Colbjørnsdatters gate, samt via gang- og sykkelstien langs elva. Parken avgrenses ellers av eldre villahusbebyggelse.

Bildegalleri
------------

* Eik i Søndre park, gave fra Lohjan i Finland.Eik i Søndre park, gave fra Lohjan i Finland.
* Tufteparken.Tufteparken.
* Petersøya og Storelva sett fra Søndre park, med Støalandet i bakgrunnen.Petersøya og Storelva sett fra Søndre park, med Støalandet i bakgrunnen.

Referanser
----------

1. ↑  *Aktivitetspark i Søndre Park*. Ringerike kommunes hjemmeside, 9. februar 2015. Arkivert 1. juli 2016 hos Wayback Machine. Besøkt 24. juni 2016.
**Denys Carnill** (født 11. mars 1926 i Hampstead, død 30. mars 2016) var en britisk landhockeyspiller som deltok i de olympiske leker 1952 i Helsingfors, 1956 i Melbourne og 1960 i Roma.

Carnill vant en olympisk bronsemedalje i landhockey under OL 1952 i London. Han var med på det britiske laget som kom på tredjeplass i landhockeyturneringen bak India og Nederland. I kvartfinalen vant Storbritannia over Belgia med 1-0 og siden tapte de semifinalen til India med 1-3 som siden vant finalen og ble olympiske mestere. Bronsefinalen mot Pakistan vant de med 2-1.

OL-medaljer
-----------

* Bronse 1952 Finlands flagg Helsingfors - Bronse i landhockey Storbritannias flagg Storbritannia

Referanser
----------

1. ↑   www.englandhockey.co.uk[Hentet fra Wikidata]

Eksterne lenker
---------------

* (en) Denys Carnill – Olympedia Rediger på Wikidata

* (en) Denys Carnill – Sports-Reference (OL-resultater – arkivert) Rediger på Wikidata

* (en) Denys Carnill – Storbritannias olympiske komité Rediger på Wikidata
**Midtfyns Bryghus** er et dansk mikrobryggeri som ble etablert høsten 2004. Til å begynne med ble det brygget på lisens i Skottland, og den første ølene kom på markedet i mars 2005. Eddie Szweda overtok som sjef for bryggeriet i november 2006.

Ølsortimentet er relativt stort, med mange av de øltypene man gjerne finner hos moderne mikrobryggerier, og det opereres med flere typer øl med tilsetninger. Ølene har vunnet flere priser. For eksempel er Imperial Stout, Chili Tripel og Rough Snuff blitt kåret til «årets ølnyhet» av organisasjonen *Danske Ølentusiaster*. Chiliølet er også kåret til «World's Best Herb & Spice Flavoured Beer 2012» i World Beer Awards, mens bryggeriets Double IPA vant sin klasse samme år.

I 2009 inngikk Midfyns Bryghus et samarbeid med Dansk Blindesamfund der bryggeriet tok i bruk punktskrift (blindeskrift) på sine etiketter, i første omgang på et par av bryggene.

Referanser
----------

1. ↑  «4-2 Midtfyn bryghus». *www.ale.dk*. Arkivert fra originalen 27. oktober 2021. Besøkt 27. oktober 2021. «Danske Ølentusiaster»
2. ↑
3. ↑
4. ↑  «Årets danske Ølnyhed 2007». *www.ale.dk*. Danske Ølentusiaster. Arkivert fra originalen 27. oktober 2021. Besøkt 27. oktober 2021.
5. ↑  «Årets danske Ølnyhed 2009». *www.ale.dk*. Danske Ølentusiaster. Arkivert fra originalen 27. oktober 2021. Besøkt 27. oktober 2021.
6. ↑  «Årets danske Ølnyhed 2010». *www.ale.dk*. Danske Ølentusiaster. Arkivert fra originalen 27. oktober 2021. Besøkt 27. oktober 2021.
7. ↑  Vinguide.net, jf. også etikettrykkeriets egen presentasjon Arkivert 12. oktober 2013 hos Wayback Machine.

Eksterne lenker
---------------

* (da) Bryggeriets nettsted
* (en) Vurdering på Ratebeer.com
* (en) Vurderinger på Beeradvocate.com

Portal: Danmark
**Søndre Øyungen** er et vann øst for Åbogen i Eidskog kommune. Innsjøen ligger 194 moh, og har et areal på 1,36 km². Vannet får tilsig fra flere bekker, vesentlig fra nord og øst. Utløpet er i vest der Øyungselva renner ned til Merstjennet. Vassdraget renner videre ned til Vrangselva like nedenfor Søndre Åklangen.

Langs nordsiden av vannet går fylkesvei 345. Ved Pramhussetra er det en badeplass med brygge, ballbaner og toalett.

Foruten edelkreps, finnes her ørret, krøkle, abbor, hork, mort og ørekyt. Krepsen var nesten forsvunnet tidlig på 1990-tallet, på grunn av forsuring. Men etter kalking og utsetting av både yngel og voksen kreps, er det nå en reproduserende bestand tilbake i vannet.

Referanser
----------

1. 1 2  «Norgeskart». Kartverket. Besøkt 2. januar 2018.
2. ↑  «NVE Atlas». *Vassdrag – Innsjødatabase.*  Norges vassdrags- og energidirektorat. Besøkt 2. januar 2018
3. ↑  «Badeplasser i Eidskog». Visit Kongsvingerregionen. Arkivert fra originalen 3. januar 2018. Besøkt 2. januar 2018.
4. ↑  Stein I. Johnsen. «Nasjonal overvåking av edelkreps. Presentasjon av overvåkingsdata og bestandsstatus» (PDF). *NINA Rapport* (941): 37–39.

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
**Hallgeir Solberg** (født 1955) er en norsk lærer, rektor og tidligere lokalpolitiker (KrF) i Melhus kommune. Han var innvalgt i Melhus kommunestyre fra 2003 til 2011 og satt som varaordfører fra 2007 til 2011 (under Erling Bøhles tid som ordfører). Han var leder i Melhus KrF i perioden 2011–2014 og leder i Sør-Trøndelag KrF i perioden 2012–2014.

Solberg har en mastergrad i naturforvaltning som han tok ved Landbrukshøyskolen (1974–1979). Han har også utdanning i pedagogikk, og administrasjon og ledelse ved HiNT.

Han startet yrkeskarrieren som lærer ved KVT (1980). Deretter var han saksbehandler, først ved Direktoratet for vilt og ferskvannsfisk (1981) og deretter ved Statistisk sentralbyrå (1981–1984). Etter det var han bestyrer ved Fjellstua ungdomssenter (1984–1986), økonomileder ved Bakketun folkehøgskole (1986–1992) og avdelingsleder ved Verdal videregående skole (1992–1993). I 1993 gikk ferden til Melhus hvor han fikk stillingen som rektor ved Øya videregående skole. Denne stillingen hadde han til han gikk av med pensjon i 2017.

I 2018 ble han valgt til styreleder i Normisjon.

Referanser
----------

1. ↑   Adresseavisen, utgitt 14. januar 2005, besøkt 17. juni 2022, «Hallgeir Solberg, Kregnes, Kvål, er 50 år i dag.»[Hentet fra Wikidata]
2. ↑   Agenda 3:16, utgitt 7. juli 2019, besøkt 17. juni 2022[Hentet fra Wikidata]
3. 1 2   LinkedIn, no.linkedin.com, besøkt 17. juni 2022[Hentet fra Wikidata]
4. ↑  TB - Det nye Melhus kommunestyre klart (13.9.2007) «KrF: Hallgeir Solberg, Bente Brandsæter og Ivar Skarsem.»
5. ↑  TB - Det nye kommunestyret i Melhus (13.9.2011)
6. ↑  TB - Bøhle ordfører - Solberg varaordfører (25.9.2007)
7. ↑  Opp - Oppdaling ny fylkesleder i KrF (8.2.2014) Arkivert 2. februar 2016 hos Wayback Machine. «Hun overtar etter Hallgeir Solberg, som ikke ønsket gjenvalg»
8. ↑  Linkedin (besøkt 26.1.2016)
9. 1 2  «Hallgeir Solberg leder Normisjons landsstyre». *Normisjon*. 13. juli 2018. Besøkt 18. juni 2022.
***Halleluja!*** er en norsk livssyns-serie med Kjell Erik Moen som gikk på NRK1 fra 1998 til 2000. Serien var i stor grad basert på møter med kjente norske personer som pratet om tro og tvil i forhold til et bestemt tema knyttet opp mot deres bakgrunn.

Gjester i serien
----------------

Sesong 1 (1998) 9 episoder  

Anne Enger Lahnstein, Magne Lunde, Odd Børretzen, Helga Haugland Byfuglien, Kari Veiteberg, Sunniva Gylver, Åse-Marie Nesse, Juni Dahr, Kari Veiteberg, Anne Bente Hadland, David Åleskjær, Kirsti Waage, Lars Øyno, Gunnar Stålsett

Sesong 2 (1998) 8 episoder  

Steinar Bastesen, Gro Skartveit, Jan Erik Langangen, Iren Reppen, Hilde Dagfinrud Valen, Stein Villumstad, Nils-Einar Rye, Kristin Jensen, Harry Cleven

Sesong 3 (1999) 8 episoder  

Terje Torkelsen, Marit Torkelsen, Helge Hognestad, Wiggo Roksvåg, Reino Normann, Knut Vollebæk, Jens Harald Eliassen, Erja Lilja, Joseph Moiba, Siri Sunde, Eleanor Brenna, Svein Ellingsen

Sesong 4 (1999) 4 episoder   

Grete Vik, Rune Vik, Sigurd Osberg, Tore André "Totto" Dahlum, Odd Einar Dørum

Sesong 5 (2000) 8 episoder   

Jon Eikemo, Inger Lise Rypdal, Bjørn Eidsvåg, Rita Opås Grytvik, Wenche Strand, Rolv Wesenlund, Lille Sallay, Hamid Bangura, Odd Runar Solbakken, Erik Bye, Agnethe Fisher

Bak serien
----------

Serien var ved Vibeke Sæther, Egil Stray Nordberg, Bjørg Honerud, Anne Marthe Albers, Bjørg Kittelsen, Marin Klaseie og Kristin Norseth.

Morten Harket, Ronnie Le Tekrø, Carola Häggkvist, Midnight Choir og Kari Bremnes er noen av dem som har stått for musikalske innslag i serien.

Referanser
----------

1. ↑  «Halleluja! (ttv)». *arkiv.nrk.no*. Besøkt 5. august 2016.
Kontaktledning over en jernbanelinje
En **kontaktledning** er en elektrisk strømførende ledning som er spent over sporet til en jernbane-, forstadsbane- eller sporvogns-trasé for å tilføre elektrisk energi til rullende materiell. Hele systemet med master, isolatorer, utliggere etc. samt selve kontaktledningen med eventuell bæretråd, kalles et *kontaktledningssystem* (KL-system). Tråden forlegges i et «sikk-sakk»-mønster. Dette for å få en jevn slitasje av strømavtakeren på togmateriellet som skal kjøre på linja, for å opprettholde gode dynamiske egenskaper samt mulighet for lengre avstander mellom mastene der banen går i kurver. På eldre anlegg er utslaget normalt om lag 40 cm til hver side fra sporets midtlinje. Ved nybygging benyttes et utslag på 30 cm.

Der kontaktledningene går gjennom tunneler, er høyden over skinnene ved eldre anlegg redusert, noen steder er den helt nede i 4,85 meter, mot den normale høyden på 5,60 meter. Slike høydeendringer er lite gunstig ved høy hastighet. I dag bygges derfor nyanlegg for høyhastighetstog slik at kontaktledningene har samme høyde i tuneller som på åpne strekninger.

**Luftledning** er et annet navn på den ledningen som henger over skinnegangen ved elektrifiserte jernbanestrekninger. Lokomotivet eller motorvognen som trafikkerer strekningen tar opp strømmen gjennom en pantograf på taket. Systemet blir også brukt til sporvogn. Tidligere hadde alle de fire vestlige T-banelinjene i Oslo luftledning, men samtlige av dem er nå ombygget til strømskinnedrift.

Norske kontaktledningsanlegg
----------------------------

Det er hovedsakelig kontaktledningsanleggene Tabell 54, System 35, System 20 og System 25 som brukes på jernbanen i Norge i dag. Disse anleggene er designet for forskjellige hastigheter.

Se også
-------

* Kontaktledningsmontør

Referanser
----------

1. 1 2  Jernbaneverkets hefte "Slik fungerer jernbanen"

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** LCCN **·** LCCN **·** LCCN
 |
**Peter Joakim Kristian Pedersson Slotsvik** (født 2. februar 1862 i Borgund, død 20. september 1924 i Mysen) var en norsk redaktør, forfatter og organisasjonsmann, som er særlig kjent som den første formannen i Noregs Ungdomslag fra 1896.

Han måtte selv bekoste utdanningen med gårdsarbeid og fiske, og gikk på Romsdal amtskule 1878 og tok middelskoleeksamen i Ålesund 1882. Senere tok han lærerprøve i 1886 og arbeidet som lærer flere steder, fra 1892 i Eidsberg. I 1901 begynte han som redaktør i Indre Smaalenenes Avis; året etter kjøpte han avisen og flyttet til Mysen. Han var også med ved etableringen av Austmannalaget i 1899.

Han debuterte som romanforfatter i 1906 med *Ravn og Signe*, og skrev i alt 6 romaner: *Storfossen* (1909), *Utpaa stupe* (1910) og trilogien *Brita-Lars* (1912), *Hemn* (1914) og *Brukseigaren* (1922) om den farløse Lars Marius som utvandrer til USA, kommer hjem og slår seg opp som bonde; alt sett i lys av brytningene mellom bondestand og den gryende arbeiderklassen. Han skrev også skuespillet *Hovedøtrene* (1900). Forfatterskapet har blitt karakterisert slik «Han synte god forteljargivnad, men han hadde ikkje tid og givnad til å utdjupe dei sjelelege særdraga hjå personane sine. Han hadde så alt for mange andre gjeremål som kalla på han».

Han ble æresmedlem av Noregs Ungdomslag i 1918. Eidsiva ungdomslag har reist en bautastein på graven hans.

Referanser
----------

1. ↑  Peter Slotsvik i Store norske leksikon
2. 1 2 3  Olav A. Loen. *Bygda gav diktarsyn*. Rune forlag, 1970 (ebok)

Litteratur
----------

* Ellen Beate Skomsøy. *Peter Slotsvik, ein biografi*. Høgskulen i Volda, 2004. 13 sider

Eksterne lenker
---------------

* Peter Slotsvik i Allkunne.no

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Prabook
 |
***Kontekst*** var et konservativt tidsskrift som utkom i Trondheim. Innholdsmessig vektla tidsskriftet kultur og samfunnsspørsmål. Tidsskriftet utkom opptil fire ganger årlig med et opplag på 5 000 eksemplarer til fri distribusjon, i all hovedsak ved utdannelsesinstitusjonene i Trondheim.

Tidsskriftet ble utgitt av Høyres Studenterforening i Trondheim (tidligere Trondheim Konservative Studenterforening, TKSF), som også drev Radio KonRad gjennom 1980-årene. *Kontekst* ble etablert i 1980, mens radiokanalen kom året etter. TKSF opplevde fallende aktivitet i 1990-årene, og *Kontekst* ble derfor ikke utgitt. I 2001 ble TKSF omorganisert og gitt sitt nåværende navn, og tidsskriftet *Kontekst* utkom igjen to ganger årlig 2003–2005.

*Kontekst* er stadig regulert gjennom vedtektene til Høyres Studenterforening i Trondheim.

Referanser
----------

1. ↑  «Historie». Høyres Studenterforening i Trondheim. Besøkt 13. mai 2013.
2. ↑  «Velkommen til Kontekst!». *Kontekst* (1): 2. 2003.
3. ↑  «Medlemsbladet Kontekst». Høyres Studenterforening i Trondheim. 2006. Arkivert fra originalen 17. januar 2006.
4. ↑  «Lover». Høyres Studenterforening i Trondheim. 2009. Besøkt 13. mai 2013.

Portaler: Konservatisme | Trondheim
**Nordic Black Theatre** er et teater i Oslo. Det ble stiftet i 1992 av Cliff Moustache og Jarl Solberg, som fremdeles (2023) er de som leder teateret med Moustache som kunstnerisk og Solberg som daglig leder.

Lokaler
-------

Opprinnelig holdt stiftelsen til i Parkteatret på Grünerløkka, men i 2001 overtok de Teaterbåten «Innvik» og flyttet virksomheten dit. I 2010 ble båten solgt, og Nordic Black kjøpte Caféteateret i Hollendergata 8, hvor de fortsatt holder til (per 2023). Kafédrift, konserter og forestillinger er noe av det som tilbys.

Konsept
-------

Teateret vender seg til scenekunstnere og ungdom med bakgrunn fra den tredje verden. Nordic Black Theatre produserer egne forestillinger og tar imot gjestespill, og er det eneste kosmopolitiske teateret i Norden.

Virksomheten drives med støtte fra Kulturdepartementet, Kulturdirektoratet (tidligere Norsk kulturråd) og Oslo kommune.

Teaterskolen Nordic Black Xpress
--------------------------------

I tillegg til å sette opp sceneforestillinger driver Nordic Black Theatre også teaterskolen Nordic Black Express. Målet er å gi et positivt selvbilde til barn og unge med ståsted i flere kulturer.

Forestillinger (utvalg)
-----------------------

Noen forestillinger som er satt opp av Nordic Black Theatre:

* *Shakespeare in Rap* – oktober 2007
* *Vi har en drøm* – desember 2007
* *Hvem var Eugene Ejike Obiora* – mars 2008
* *Heritage* – oktober 2008 på Den norske opera, prøvesalen

Bildegalleri
------------

* Cliff A. Moustache, kunstnerisk leder for Nordic Black Theatre, fotografert ca. 1990  Foto: Oslo byarkivCliff A. Moustache, kunstnerisk leder for Nordic Black Theatre, fotografert ca. 1990  Foto: Oslo byarkiv
* Teaterbåten MS «Innvik»  Foto: Grzegorz Wysocki (2007)Teaterbåten MS «Innvik»  Foto: Grzegorz Wysocki (2007)
* MS «Innvik»   Foto: Bernt Rostad (2009)MS «Innvik»  Foto: Bernt Rostad (2009)

Referanser
----------

1. ↑  «Nordic Black Theatre». *sceneweb.no*. Besøkt 12. november 2016.
2. ↑  «Om». Nordic Black Theatre. 3. september 2011. Besøkt 29. mai 2023.
3. 1 2  «VELKOMMEN TIL CAFETEATRET». *Nordic Black Theatre*. 23. juni 2014. Besøkt 12. november 2016.

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon **·** VIAF
 |
**Ula** er et tettsted ut mot Skagerrak ytterst på Torsøyhalvøya i Larvik kommune. Opphavet er det norrøne ordet *urd*, som betyr «ur», «steinur». På 1800 tallet var Ula et kjent lossted hvor blant annet losen Ulabrand hadde sitt virke.

Fastboende og sommersted
------------------------

Ula har en befolkning på ca. 200 fastboende, men dette mangedobles i sommerhalvåret. I dag er Ula mest kjent som et sommersted med svaberg, badestrender, campingplass og mange fritidsboliger. Ula Vel og Båthavnforening driver servicetjeneste og gjestebrygge for båtturister i sommersesongen. Trubaduren Louis Jacoby (født 1952) er bosatt i Ula.

Monumentet over Ulabrand
------------------------

Hans Holmens monument til minne om losen «Ulabrand» ble reist i Ula i 1932. Losen var Anders Jacob Johansen, som levde fra 1815 til 1881.

Sommer og musikk i Ula (SMULA)
------------------------------

SMULA er navnet på en familiefestival, som har blitt arrangert hvert år siden 2001. I 2008 ble den avholdt 17. juli–21. juli 2008. Blant artistene som opptrådte var Krohn & Lohne, Røshsnes Jazzband, Christiania Fusel & Blaagress (med blant annet Øystein Sunde og Kari Svendsen), Ila Auto samt Odd Børretzen.

Ula-valsen
----------

Melodi og tekst er ved Arnold Jacoby. *Ula-valsen* ble spilt inn på 78-plate og single av Jens Book-Jenssen, Sjømannskvartetten og Carsten Kloumans orkester (HMV A.L. 6068) i 1958.

Bilder
------

* Ula ut mot Skagerrak ytterst på TorsøyhalvøyaUla ut mot Skagerrak ytterst på Torsøyhalvøya
* Monumentet til minne om «Ulabrand»Monumentet til minne om «Ulabrand»
* Widerøe skråfoto fra Ula Foto: VestfoldmuseeneWiderøe skråfoto fra Ula Foto: Vestfoldmuseene
* Widerøe skråfoto fra Ula, Tjølling  Foto: VestfoldmuseeneWiderøe skråfoto fra Ula, Tjølling  Foto: Vestfoldmuseene
* Vestsiden av havnen Foto: Helge HøifødtVestsiden av havnen Foto: Helge Høifødt
* Bryggene Foto: Helge HøifødtBryggene Foto: Helge Høifødt

Eksterne lenker
---------------

* ula.no
* smula.no Offisiell hjemmeside


|  |  |
| --- | --- |
| Oppslagsverk/autoritetsdata | Store norske leksikon **·** Sentralt stedsnavnregister
 |
**Anna Elisabet Atar Einarsson** (født i 1969) er en svensk operasanger (mezzo-sopran) fra Lund i Sverige som fra 2021 er dekan ved Operahøgskolen, en del av Kunsthøgskolen i Oslo.

Einarsson er utdannet operasanger og kantor. Hun har utdannelse fra BI i organisering og ledelse av scenekunst. Hun har en master i sang fra Musikhögskolan i Malmö (en del av Lunds Universitet), i tillegg har hun en Master i Opera fra Operahøgskolen i Oslo. Hun debuterte på Den Norske Opera. & Ballett i 2000 i rollen som Dryade i Richard Strauss Ariadne auf Naxos, og har videre sunget roller som Amneris i Giuseppe Verdis Aida, Anitra i Peer Gynt, Carmen i Bizets Carmen, Flosshilde i Rheingold og Gøtterdämmerung, Rossweise i die Valküre, Third Lady i der Zauberflöte, Nancy i Albert Herring, Dorabella i Cosi fan tutte, Santuzza i Cavalleria Rusticana, Abel i Il primo Omicidio, Zia Principessa i Soeur Angelica, Moren i Amahl and the nightvisitors, Maddalena i Rigoletto, Julie i Bibalos Fröken Julie, Endymione i Calisto, Olga i Eugen Onegin, Hänzel i Hänzel und Gretchen, Azucena i Il Trovatore, og Giulietta i Un giorno di regno. 

Einarsson har et bredt repertoar som konsert- og oratorie-sanger og har gjort flere plate- og radio-opptak. Hun har også blitt nominert til en til Grammy i kategorien best Opera Recording for tittelrollen i Ståle Kleibergs opera "David and Batsheba".

Innspillinger
-------------

* E.Hovland: "Fange og Fri" The Norwegian Opera
* D.Buxtehude: Gertrudenmusik , Abendmusik
* D.Buxtehude: Jesu Membra Nostri Conducter: Peter Wallin Distr: Lawo Store
* S.Klebierg: Batsheba in "David and Batsheba" w Trondheim symphony orchestra Conductor: Tönu Kaljuste
* R.Rogers.: Songs recorded by Norwegian Radio (NRK) Opera consert: recorded by Norwegian Radio (NRK)
* O.A. Thomessen: «Hermafroditten» Oslo Sinfonietta, Conducter: Christian Eggen Distr: Lawo store

Referanser
----------

1. 1 2  Arts, Kunsthøgskolen i Oslo | Oslo National Academy of the. «Anna Elisabet Einarsson - Kunsthøgskolen i Oslo». *khio.no*. Besøkt 22. august 2021.
2. 1 2  Arts, Kunsthøgskolen i Oslo | Oslo National Academy of the. «Anna Einarsson blir ny dekan på Operahøgskolen - Kunsthøgskolen i Oslo». *khio.no*. Besøkt 22. august 2021.
3. ↑  Baden, Torkil Olav (13. august 2010). «Opera som folkefest». *NRK*. Besøkt 17. august 2021.
4. ↑  «Grammy award winners and nominees». Besøkt 17. august 2021.
Kontaktor som styrer en pumpe
En **kontaktor** ligner på et relé, men er bedre egnet til å slutte større elektriske strømmer enn et relé, siden en kontaktor beveger seg raskere og med større kraft, noe som minsker sjansen for at kontaktsettet blir sveiset sammen ved høye strømstyrker.

Kontaktorens oppbygging
-----------------------

Oppbyggingen av kontaktoren. Bildet viser elektromagneten, fjæren, ankeret og kontaktsettet.
Kontaktor - Skjematisk symbol av en trefase kontaktor med hjelpekontakt (NC og NO)
En kontaktor består av spole, jernkjerne (anker), hovedkontakter og hjelpekontakter.

### Spole og jernkjerne

Spolen er viklinger omkring en jernkjerne. Når det flyter strøm gjennom spolen, blir jernkjernen magnetisert og drar den bevegelige delen på kontaktoren til seg, og dermed virker den som en bryter. Den slår kontaktene av og på. Spolen merkes med tilkoblingene A1 og A2.

### Hovedkontakter

Hovedkontaktene bryter de tre fasene på motorstrømmen. Kontaktene er dimensjonert til å tåle strømmen i motoren, og kontaktorer lages derfor i ulike størrelser. Hovedkontaktene er merket med 1, 3, 5 der tilførselen skal kobles til, og 2, 4 og 6 der et termisk relévern tilpasset kontaktoren eller motorkabelene skal kobles til.

Det betyr: 

* At fase 1 går gjennom punkt 1 og punkt 2 på kontaktoren
* At fase 2 går gjennom punkt 3 og punkt 4 på kontaktoren
* At fase 3 går gjennom punkt 5 og punkt 6 på kontaktoren

### Hjelpekontakter

Hjelpekontaktene, eller styrekontaktene som de også kalles, brukes til styring, alarm og signaler. De er merket med tosifrede tall, som 13-14, 21-22 osv. Det første sifferet angir kontaktens nummer i rekken av kontakter. Det andre sifferet angir om det er en NC (Normally Closed) som er 1 og 2 eller NO (Normally Open) som er 3 og 4. Hvis nummeret er 23-24 betyr det at kontaktsettet er nummer 2 i rekken og at den er NO.

NC, altså Normally Closed, vil si at kursen er sluttet når kontaktoren er uten spenning og omvendt når kontaktoren er koblet til spenning.

Virkemåte
---------

En kontaktor består av en elektromagnet, et anker, en fjær og et varierende antall kontaktsett.

Når det sendes en elektrisk strøm gjennom elektromagnetens vikling, blir ankeret tiltrukket av magnetfeltet. Den ene siden av kontaktsettet er festet til ankeret, og trekkes derfor med stor kraft i mot den andre siden av kontaktsettet.
Ankeret kobler også inn hjelpekontaktene. Spolen kobles til A1 og A2 på kontaktoren. Hvis kontaktoren har for lite hjelpekontakter kan et hjelperelé brukes. Hjelpereleet MÅ parallellkobles med kontaktoren for å få korrekt virkemåte. En kontaktor kan også styres av en PLS. 

Når strømmen til elektromagneten blir brutt, trykker fjæren den ene siden av kontaktsettet tilbake til den normale stillingen.

Se også
-------

* Elektrisk motor
* Motorvern
* Relé
* Tyristor

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND
 |
**Tangenbekken naturreservat** i Tønsberg kommune ble opprettet i 1980. En gang rundt 1950 ble grantrærne i området hogd. Dagens løvskog er et resultat av denne hogsten. Skogen består av gråor-heggeskog, gråor-askeskog og alm-lindeskog. Almesyken tok på 1990-tallet livet av de fleste almetrærne i reservatet.
Det aktive ravinelandskapet fører stadig til små jordskred. Trær som tas med i slike småskred blir liggende, både som levende trær og som død ved. Tangenbekken naturreservat skal følge en mest mulig fri utvikling. Grantrær skal likevel ikke få lov til å fortrenge løvskogen.

Gjennom naturreservatet renner bekken som har gitt det navn. Hver høst går sjøørret langt inn i reservatet for å gyte. Området har også en tett hekkebestand av småfugler.

Formålet med fredningen er å bevare en frodig og sjeldent velutviklet edelløvskog i et aktivt ravinelandskap.

Referanser
----------

1. ↑  «Tangenbekken naturreservat». *Fylkesmannen i Vestfold og Telemark*. Besøkt 24. mai 2018.
2. ↑  (no) Tangenbekken naturreservat i Miljødirektoratets nettsted Naturbase

Eksterne lenker
---------------

* Tangenbekken naturreservat Arkivert 10. januar 2019 hos Wayback Machine. Boken Natur i Vestfold
* Faktaark Naturbase

|  |  |
| --- | --- |
| Oppslagsverk/autoritetsdata | Naturbase
 |
**720 skvadron** var en avdeling i Luftforsvaret som ble opprettet på Gardermoen i 1967, med en blanding av både helikoptre og fly.

14. juni 2012 vedtok Stortinget nedleggelse av 720 skvadron, men videreføreføring av virksomheten på Rygge under navnet 339 skvadron avdeling Rygge.

Materiell
---------

Den første tiden både Bell 47, Bell UH-1B, Saab 91 Safir og DHC-3 Otter. I 1976 ble skvadronen overført Rygge flystasjon. Fra 1989 opererte skvadronen helikoptre av typen Bell 412SP.

Oppdrag
-------

De viktigste oppgavene til 720 skvadron var å støtte Forsvarets avdelinger i Sør-Norge med transport og rekognosering. Det utførtes også VIP-flygninger og støtte til blant annet sivile «blålysetater».

Skvadronen var dessuten mye involvert i utenlandsoppdrag, blant annet i Libanon og i det tidligere Jugoslavia. I 1979 mistet skvadronen et helikopter og en besetning på fire personer.

Galleri
-------

* Bell 47 utstilt ved Flysamlingen på GardermoenBell 47 utstilt ved Flysamlingen på Gardermoen
* DHC-3 fra 720 skvadron ved BardufossDHC-3 fra 720 skvadron ved Bardufoss
* Saab Safir i norske fargerSaab Safir i norske farger
* Bell UH-1 i norske fargerBell UH-1 i norske farger
* Bell 412Bell 412

Referanser
----------

1. ↑  Vedtak - Et forsvar for vår tid – Stortinget 14. juni 2012
2. ↑

| * v
* d
* r
Avdelinger i Luftforsvaret |
| --- |
| Luftforsvaret-emblem | Flystasjoner | 
* Ørland flystasjon
* Luftforsvarsbase Bodø
* Bardufoss flystasjon
* Rygge flystasjon
* Sola flystasjon
* Banak flystasjon
* Andøya flystasjon
* Gardermoen flystasjon
* Evenes flystasjon

 | Rondell |
| Luftvinger | 
* 131 Luftving
* 132 luftving
* 133 luftving
* 134 Luftving
* 137 Luftving
* Maritim helikopterving
* Redningshelikoptertjenesten

 |
| Skvadroner | 
* 330 skvadron
* 331 skvadron
* 332 skvadron
* 333 skvadron
* 334 skvadron
* 335 skvadron
* 337 skvadron
* 339 Special Operations Aviation Squadron
* 717 skvadron

 |

Portal: Norge
***Anarchy in Åmot*** er debutromanen til Sturle Brustad. Den ble utgitt i 2007 av Gyldendal Norsk Forlag. Boka er satt til høsten 1978 og våren 1979, og handler om Hans Petter Aastorps oppvekst i Åmot i Modum mens punken kom. Den er skrevet på Åmot-dialekt.

Boka starter rett før skolestart 1978, da det over høyttaleranlegget under fotballturneringen Modum Cup blir spilt Sex Pistols' «Anarchy in the U.K.». HP og Perry bestemmer seg for å starte et punkband, og boka forteller hvordan det går. Den er delt inn i tre deler: «the rise», «the flight» og «the fall».

Persongalleri
-------------

* Hans Petter «HP» Aastorp – bokens hovedperson. Spiller bass i Anarchy in Åmot.
* Peter «Perry» Farrelli – grunnleger av bandet, som han også spiller fuzzbass i bandet.
* Robert «Deniro» Aslaksrud – spiller gitar i bandet. Fått kallenavnet sitt etter skuespilleren.
* «Bønna» – trommeslager i bandet.
* «Jensa» Gullberg – HPs nemesis. Fotballspiller, og spiller i Dire Straits-coverband.

Eksterne lenker
---------------

* Anarchy in Åmot – nettside til boka.
**Anarki** kommer av det greske ord ἀναρχία *anarkhia*, som betyr «fravær av et styre» (sammensatt av ἀν- an- «uten» og ἀρχία arkhía «styre»). Anarki har en rekke forskjellige, men beslektede betydninger:

* Fravær av noen form for politisk autoritet og/eller sosialt hierarki
* Politisk uorden og forvirring
* Fravær av styrende prinsipper, som for eksempelvis felles standarder og formål

Den første definisjon, fraværet av politisk autoritet, kan vise til et teoretisk (eller eksisterende) samfunn basert på anarkisme, eller til det internasjonale politiske system (se internasjonal politikk: realisme).

I den andre og tredje betydningen henviser begrepet til stater med politisk kaos.

Når begrepet anvendes i den andre mening henvises det generelt til systemer hvor flere grupper samtidig påberoper seg den legitime bruken av makt (jfr. Max Weber), på tross av at denne situasjonen ikke passer med etymologien i ordet «anarki». En slik situasjon skulle mest korrekt betegnes som poliarki. Dette er en typisk kommunikasjonsbrist mellom de som tror på anarkisme som en bæredyktig samfunnsinnretning, og de som ikke er bekjente med anarkistisk ideologi og filosofi.

Se også
-------

* Anarkisme
* Syndikalisme
* Anarkosyndikalisme
* Anarkisymbol

Referanser
----------

1. ↑  Anarki. (2009, 14. februar). I Store norske leksikon. Hentet 13. januar 2017.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GND
 |
En **gourmet** er en person som både setter pris på og har god greie på fin, utsøkt mat og vin. Begrepet har sin opprinnelse I den gammelfranske yrkesbetegnelsen «gormet» (*vinhandlermedhjelper* eller *vinsmaker*).

Å bli betegnet som gourmet kan være en kompliment, men ordet har også negative konnotasjoner I retning elitisme og snobberi.

Ordet brukes ofte I sammenstillinger som gourmetrestaurant, gourmetmåltid, gourmetreise og gourmetturist.

Det nærliggende begrepet gourmand, har i sin opprinnelse samme meningsinnhold, men innebærer at vedkommende først og fremst legger vekt på å konsumere store mengder mat og vin, og altså er en storspiser eller en fråtser.

På tysk brukes ordet *Feinschmecker* synonymt med det franske gourmet.

Se også
-------

* Gastronomi

Eksterne lenker
---------------

* (en) Gourmet – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** LCCN **·** BNF **·** BNF (data)
 |
**Gouvernement d'Union Nationale de Transition**, eller **GUNT**, var en koalisjonsregjering av væpnede grupper som *de facto* ledet Tsjad fra 1979 til 1982, under den mest kaotiske perioden i den langvarige borgerkrigen som startet 1965. GUNT erstattet den skjøre Malloum-Habré-alliansen, som kollapset februar 1979. Den nye regjeringen var preget av innbyrdes striding som førte til væpnede konfrontasjoner. I 1980 invaderte Libya Tsjad til støtte for GUNTs president Goukouni Oueddei mot GUNTs tidligere forsvarsminister Hissène Habré.

På grunn av press fra internasjonalt hold og det komplekse forholdet mellom Goukouni and Gaddafi, ba førstnevnte Libya november 1981 å forlate Tsjad til fordel for en Inter-African Force (inter-afrikansk styrke) (IAF). IAF viste ingen vilje til konfrontasjon mot Habrés milits. I august 1982 kastet Habrés milits Goukouni, og Habré ble innsatt som president.

GUNT, alltid under ledelse av Goukouni, forble en koalisjon av opposisjonelle grupper med intensjoner om å styrte Habré. Libya kom igjen til å spille en avgjørende rolle, med massiv støtte til Goukouni, men GUNT var blitt en stedfortreder for Libya i konflikten. Fra 1983, gjennom en fransk intervensjon i Tsjad, ble mulighetene for å styrte Habré nærmest blokkerte, da Libyas og GUNTs kontrollerte områder var begrenset til nord i Tsjad. Interne stridigheter og problemer med libysk støtte, arrestasjonen av Goukouni inkludert, førte til GUNTs oppløsning i 1986.
**Loituma** er en finsk kvartett som kombinerer finsk sangtradisjon og musikk på kantele. Loituma ble i 1997 kåret til årets band på folkemusikkfestivalen i Kaustby i Finland.

Historikk
---------

Loituma ble dannet i 1989 som septett under navnet *Jäykkä Leipä* («tørt brød») ved musikkhøgskolen Sibelius-akademin. I den opprinnelige besetningen inngikk blant andre Sanna Kurki-Suonio og Tellu Turkka, som senere ble medlem i Hedningarna. Anita Lehtola var tidigare også medlem i Hedningarna. Navnet Loituma kommer fra Loitumasjøen i østre Finland.

Gruppen har alltid gått sin egen vei og latt seg påvirke av mange ulike musikkstiler. En av hjørnesteinene i finsk sangtradisjon er sangen. Loituma ønsker å gjenspeile den finske musikalske arven. Gruppens største suksess er sannsynligvis «Evas polka». Et utdrag av denne ble brukt som lydspor på en flash-animasjon som ble et internettfenomen våren 2006, vanligvis under navnet *Loituma Girl* eller *Leekspin*. Animasjonen har også blitt solgt til mobiltelefoner under det norske navnet «Piken med purren».

Medlemmer
---------

* Sari Kauranen – kantele, sang
* Anita Lehtola – sang, femstrengskantele
* Timo Väänänen – kantele, sang
* Hanni-Mari Autere – sang, fiolin, femstrengskantele, altblokkfløyte, kontrabass og runebomme

Diskografi
----------

* *Loituma* (i Finland 1995) / *Things of Beauty* (i USA 1998)
* *Kuutamolla* (i Finland 1998) / *In the Moonlight* (i USA 1999)

Eksterne lenker
---------------

* (en) Loituma på Apple Music Rediger på Wikidata

* (en) Loituma på Discogs Rediger på Wikidata

* (en) Loituma på MusicBrainz Rediger på Wikidata

* (en) Loituma på Spotify Rediger på Wikidata

* (en) Loituma på Last.fm Rediger på Wikidata

* (en) Loituma på AllMusic Rediger på Wikidata
* (en) Loituma, beskrivelse
* (en) Myspace-profilen til gruppen

|  |  |
| --- | --- |
| Oppslagsverk/autoritetsdata | VIAF **·** VIAF **·** GND **·** LCCN **·** ISNI **·** MusicBrainz **·** Discogs **·** AllMusic
 |
***Lokalavisen Groruddalen*** er en gratisavis som utgis hver torsdag som ukeavis i Oslo. Ansvarlig redaktør er Tore Bollingmo.

Avisa kom med sin første utgave 13. januar 2005. 58 500 eksemplarer distribueres gratis ukentlig til alle husstander i bydelene Alna og Bjerke (egen utgave) samt Grorud og Stovner (egen utgave).

I 2006 etablerte Orkla Media en gratisaviskjede i Oslo, der *Lokalavisen Groruddalen* inngår. Avisene utgis av et eget selskap, Lokalavisene Oslo AS, som tilsammen fulldistribuerer seks avistitler i tolv ulike bydelsversjoner i et opplag på 286 800 hver uke. De seks avistitlene har hvert sitt nettsted. Selskapet holder til i Akersgata 28 i Oslo og sysselsetter 74 personer.

Saksøkt
-------

Avisa ble i 2005 saksøkt av *Akers Avis Groruddalen* på grunn av den store likheten mellom navnene. *Lokalavisen Groruddalen* vant saken, fordi retten mente at alle aviser i Groruddalen kunne bruke navnet. De to lokale avisene har vært i konflikt siden også, blant annet da *Lokalavisen Groruddalen* ble kastet ut av et møte i Groruddalen Miljøforum, mens *Akers Avis Groruddalen* fikk være igjen.

Referanser
----------

1. ↑  «Akers Avis Groruddalen» ikke lenger «Groruddalen»?
2. ↑  Lokalavisen kastet ut av årsmøte[*død lenke*]

Eksterne lenker
---------------

* Lokalavisen Groruddalen

Portal: Litteratur

|  |  |
| --- | --- |
| Oppslagsverk/autoritetsdata | Oslo Byleksikon
 |
Arlbergtunnelen
Termisk skanning av lastebiler og busser
**Arlberg veitunnel** (tysk: *Arlberg Straßentunnel*) er med en lengde på 13 976 meter Østerrikes lengste veitunnel. Den fører hovedveien *S16 Arlbergschnellstraße* under Arlberg-massivet fra Tirol til Vorarlberg.

Tunnelen er 1 228 meter over havet, mens omkjøringsveien over tunnelen ligge 1 640 meter over havet.

Arlbergtunnelen ble bygget mellom juli 1974 og desember 1978, og kostet 4 milliarder østerrikske schilling. Tunnel er konstruert for 1800 kjøretøyer per time og er utstyrt med fire ventilasjonssentre, der den ene sjakten på 736 meter er Europas dypeste. Tunnelen har 12 vifter, 43 kameraer for trafikkovervåkning og 16 nisjer. I 1998 ble tunnelen benyttet av 2,6 millioner kjøretøy, hvorav 18% varetransport. Bomtaksten var på 9 euro per februar 2013.. Bommstasjonen står på østsiden av tunnelen, og krever betaling i begge retninger.

Ved begge inngangene er det installert en termisk skanner for lastebiler og busser, de må kjøre innom den og få grønt lys før de kan kjøre inn i tunellen. Skanningen går kjapt så det holder at man kjører meget sakte forbi.

Tunnelen var verdens lengste mellom 1978 og 1980. 

Arlbergtunnelen er også navn på en 10,6 km lang jernbanetunnel på samme sted.

Referanser
----------

1. ↑  [ Displaying Abstract ] (10. juni 2012). «WORK ON THE ARLBERG TUNNEL. - Article - NYTimes.com». New York Times. Besøkt 25. mars 2013.
2. ↑  Card types and prices Arkivert 22. desember 2010 hos Wayback Machine.

|  |  |
| --- | --- |
| Oppslagsverk/autoritetsdata | VIAF
 |
**Arlene Saunders** (født 5. oktober 1930 i Cleveland i Ohio i USA, død 17. april 2020 i New York City) var en amerikansk *spinto soprano*-operasanger.

Biografi
--------

Etter sin operadebut som Rosalinde von Eisenstein i *Die Fledermaus* i 1958 med National Opera Company, opptrådte hun med New York City Opera i 1961 som Giorgetta i *Il tabarro* (dirigert av Julius Rudel). Hun fortsatte med det kompaniet, og sang snart i *Carmen* (som Micaëla), *La bohème* (som Mimì), *Louise* (mot Norman Treigle som le Père), *Die lustige Witwe* og *Don Giovanni* (som Donna Elvira).

I 1964 begynte Arlene Saunders et samarbeid med Hamburgische Staatsoper, og med dem spilte hun *Le nozze di Figaro* (som la Contessa, 1967), *Der Freischütz* (1968), og *Die Meistersinger* (med Giorgio Tozzi og Richard Cassilly, 1970). Med kompaniet formet hun også rollen som musikklæreren i verdenspremieren av Gian Carlo Menottis *Help, Help, the Globolinks!* i 1968 (som ble filmatisert året etter).

For RCA spilte hun inn *Il re pastore* (med Lucia Popp og Reri Grist) i 1967.

I 1971 skapte hun tittelrollen i Ginasteras *Beatrix Cenci*, som hun gjentok i New York City Opera i 1973. Hun sang på Metropolitan Opera i 1976 som Eva i *Die Meistersinger*, og i 1978 vendte hun tilbake til City Opera for *La fanciulla del West*. Hun opptrådte også i Milano, London (Covent Garden), Paris, Wien, Roma og Buenos Aires.

I 1967 ble Arlene Saunders utnevnt til *Kammersängerin* i Hamburg. I 1985 hadde hun sitt farvel som die Marschallin i *Der Rosenkavalier* i Teatro Colón.

I 1986 giftet hun seg med dr. Raymond Adrian Raskin fra New York og Santa Fe i New Mexico.

Hun døde 17. april 2020 i en alder av 88 år av COVID-19.

Referanser
----------

1. 1 2 3 4   The New York Times, Joshua Barone, «Arlene Saunders, Soprano With a Dramatic Flair, Dies at 89», verkets språk engelsk, utgitt 29. april 2020, besøkt 25. mai 2021[Hentet fra Wikidata]
2. ↑   Det tyske nasjonalbibliotekets katalog, GND-ID 134630726, besøkt 10. juni 2020[Hentet fra Wikidata]
3. ↑   «Fallece la soprano Estadounidense Arlene Saunders, víctima del COVID19»[Hentet fra Wikidata]
4. ↑   U.S. deaths near 100,000, an incalculable loss, besøkt 27. mai 2020[Hentet fra Wikidata]
5. ↑  FALLECE LA SOPRANO ESTADOUNIDENSE ARLENE SAUNDERS, VÍCTIMA DEL COVID19

Kilder
------

* *The Concise Oxford Dictionary of Opera*, by John Warrack & Ewan West, Oxford University Press, 1996. ISBN 0-19-280028-0

Eksterne lenker
---------------

* (en) Arlene Saunders på Internet Movie Database Rediger på Wikidata

* (en) Arlene Saunders hos The Movie Database Rediger på Wikidata
* (en) Arlene Saunders på Discogs Rediger på Wikidata

* (en) Arlene Saunders på MusicBrainz Rediger på Wikidata
* Arlene Saunders in an excerpt from *Le nozze di Figaro* på YouTube (1967).

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** CiNii **·** MusicBrainz **·** Discogs
 |